LekkeSlaap - Ontmoet Die Span
Abigail Le Roux Besprekings
Wie is ek? Wel, ek voel soos ’n rugsakreisiger, want ek trek na waar die lewe my lei en ek laat my deur niks keer nie. Ek proe hier en proe daar, maar my plek in ’n kombuis kan nie gevul word nie. Bak en brou is my gunsteling. Ek is verlief op die buitelewe, veral kamp, voetslaan en buitelug-sport. Ek wou nog altyd deel wees van aksie-krieketspan, maar dit lyk my nie hulle is gereed vir my nie. Ek hou daarvan om nuwe mense te ontmoet en oor verskeie kulture te leer
Anina Myburgh Besprekings
Anina is oorspronklik van die Vrystaat, maar is mal oor haar nuwe tuiste in die Kaap en het 'n Carpe Diem-uitkyk op die lewe. Sy is mal oor draf, tennis, en om te kuier om 'n braaivleisvuur. Sy sal ook nooit sonder musiek, haar familie of Yorkie kan lewe nie.
Anjuli Boshoff Besprekings
Anjuli is 'n gedrewe perfeksionis wat altyd reg is vir 'n uitdaging. Sy het 'n groot passie vir diere en die gasvryheidsbedryf, en gee altyd een honderd persent in alles wat sy doen. Sy is 'n kreatiewe, liefdevolle siel wat die eenvoudige dinge in die lewe koester. Sy sal enige dag die stadslewe vir platteland verruil!
Cherine Swanepoel Besprekings
Cherine kom oorspronklik van ‘n baie klein dorpie Volksrust af en geniet dit vreeslik in die Kaap. Sy het ‘n passie vir die natuur, vrek oor diere, en sy hou daarvan om te kamp, motorfiets te ry en vis te vang. Cherine is ‘n vriendelike meisie wat graag help en altyd luister.
Claudette De Clercq Besprekings
Claudette is oorspronklik van Pretoria en het in Desember 2012 Kaap toe getrek. Dit was nog altyd, van kleins af, haar droom om Kaap toe te trek. Sy is mal oor die see, en is baie lief vir honde en nuwe uitdagings. Sy is 'n baie liefdevolle en vriendelike persoon.
Coenraad De Villiers Besprekings
Coenraad is in Douglas in die Noord-Kaap gebore. Hy is lief vir wilde diere, veral die rooikat. In sy vrye tyd hou hy daarvan om skaatsplak te ry, gym toe te gaan en om muurbal te speel.
Dianke Mostert Besprekings
Dianke kom al die pad van Vredenburg af, en het ook vir ‘n rukkie in Gansbaai gewoon. Sy hou van teken, is altyd op soek na ‘n nuwe avontuur en is mal oor die buitelewe, rekenaarspeletjies, lees en fietsry. Braai, poetse bak en tyd saam met haar familie is heel bo aan haar lysie.
Elindi Nagy Besprekings
Ek het in die dorpie Beaufort-Wes in die Karoo grootgeword. Ek het Kaap toe getrek om te in die gasvryheidsbedryf te studeer en toe het die Kaap my hart gesteel. Ek is ’n groot gesinsmens en sal nooit sonder my diertjies kan klaar kom nie. Die gasvryheidsbedryf het my juis aangetrek omdat dit my sal toelaat om met mense te werk. Ek is lief vir mense en sal nooit alleen regkom nie. Om ’n glimlag op iemand anders se gesig te sit, is iets wat my hart bly maak.
Elvona Tamana Besprekings
Elvona kom oorspronklik van Bethelsdorp in Port Elizabeth af, maar woon al die afgelope 16 jaar in die Kaap. Sy kom uit ‘n gesin van 5 en het ‘n ouer suster en jonger broer. Sy het ‘n vierjarige seuntjie en is verloof aan Moses. Jy sal haar nooit vang sonder ‘n glimlag op haar gesig nie. Elvona is mal oor reis, maar het ongelukkig die afgelope tyd nie baie daarvan gedoen nie. Sy is lief daarvoor om te dans en doen dit gereeld.
Janine Swart Besprekings
Janine het 'n groot avontuurlus, maar bevind haar ook graag voor 'n goeie boek of lekker bord seekos. Wanneer sy nie saam met haar hond "Teddy" gaan stap nie, kuier sy om 'n swembad of braaivleisvuur.
Julize Van Staden Besprekings
Julize het op 'n plaas in Limpopo grootgeword met 'n groot, jolige familie wat glo in gasvryheid. Tog het die prag van die Kaap haar hart gesteel. Sy is lief vir kuns, 'n goeie boek en sy is altyd reg vir 'n uitdaging. Sy glo vas in die uitdrukking: “Wie nie waag nie, sal nie wen nie.”
Khanyiswa Madolo Besprekings
Khanyiswa Madolo is in Kaapstad gebore. Sy is spontaan, hardwerkend en altyd in die bui vir 'n goeie uitdaging. Sy is lief vir kook, inkopies doen en om tyd saam met haar familie deur te bring. In haar vrye tyd hou sy daarvan om saam met haar seun op die strand of in die park te baljaar.
Lauren Summers Besprekings
Lauren is lief daarvoor om kwaliteittyd saam met haar dramatiese driejarige dogterjie, Gia, deur te bring. Wanneer sy nie besig is om aandag aan Gia te gee nie, geniet sy 'n goeie boek of 'n film. Sy verkies buitelug-aktiwiteite soos voetslaan, kampeer en piekniek hou, maar sy is ook lief vir sosialiseer! Sy is baie passievol, sy streef om altyd voluit te leef en sy glo vas in die sêding: “As die blink kant nie bo is nie, poets die ander kant.”
Lesley Kotze Besprekings
Lesley kom oorspronklik van Kimberley af, maar sy het Kaapstad toe verhuis toe sy 9 jaar oud was. Die Kaap se strande en skoonheid het haar ouers hierheen gelok. Daar is niks beter as om op 'n Saterdagmiddag saam met haar man 'n rugbywedstryd op Nuweland te kyk nie. Buiten rugby, is Lesley passievol oor kliëntediens, die verruklike natuurskoon en diere ─ veral die klein katjie wat laasjaar haar hart gesteel het. Vriendelikheid, lojaliteit en respek is van haar kernwaardes
Lisa-Maria Botes Besprekings
Lisa is 'n natuurliefhebber en sy is mal oor aktiwiteite wat die adrenalien laat pomp. Sy geniet veral naweke saam met haar familie en vriende. Toerisme was nog altyd 'n passie van haar en sy wil veral haar eie land deurreis. Sy is 'n baie vriendelike en liefdevolle persoon en sal altyd ekstra moeite vir mense doen.
Lloyd Carelse Besprekings
Lloyd hou daarvan om rugby en sokker in sy vrye tyd te speel. Sy ander belangstellings sluit anime- en grilflieks in, en sy gunsteling-reekse is Game of Thrones, The Office, The O.C. en Friends. Hy hou ook daarvan om sjef in sy kombuis te speel.
Lucresia Boswell Besprekings
Lucresia hou daarvan om mense om haar te sien glimlag. Sy is glad nie skaam nie, baie spontaan en 'n mense-mens. Sy hou daarvan om ons mooi land, Suid-Afrika, te verken!
Ludwig Endrich Besprekings
Ludwig is in Namibië gebore, maar het in Velddrif grootgeword. Hy is lief vir die buitelewe en is ‘n groot ondersteuner van krieket en rugby. Hy speel graag gholf en is ‘n ware mense-mens wat dit geniet om saam met sy vriende te braai. Ludwig is baie vriendelik en plat-op-die-aarde en doen altyd ekstra moeite om mense te help of ‘n hand by te sit. Sy slagspreuk is “Hakuna Matata” en hy streef om elke dag ten volle te geniet.
Marc Quinn Besprekings
Margaretha Käsner Besprekings
Maggie is oorspronklik van die Kaap en die see is haar inspirasie. Sy is baie lief vir haar familie, haar naastes en die toerismebedryf is haar passie in die lewe. Sy probeer altyd om op haar beste te lyk. Haar slagspreuk is: mik vir die maan, al gaan jy dit mis, sal jy nogsteeds tussen die sterre beland.
Marlize Engelbrecht Besprekings
Marlize is gebore en getoë in die Paarl, maar het nog altyd 'n sagte plekkie gehad vir die besige stadslewe. Sy hou daarvan om tyd saam met haar vriende en familie deur te bring en is ook mal daaroor om met mense te werk. Sy probeer altyd om voluit te lewe.
Martelle Thiart Besprekings
Martelle is 'n verkenner, natuurliefhebber en 'n kultuurdier met 'n onblusbare passie vir toerisme. Haar idee van die perfekte vakansie is in die natuur of by die see. Sy bly in die Moederstad en werk saam met die lekkerste plat-op-die-aarde kollegas in die hele wêreld!
Mary Ann Phiri Besprekings
Mary is uit en uit ’n Kapenaar. Sy geniet dit vreeslik om te reis, te draf, fiets te ry, te lees en om tyd saam met haar familie en vriende deur te bring. In haar vrye tyd geniet sy dit om betrokke te raak by die gemeenskap deur deel te neem aan vrywilligersdienste. Daar is vir haar niks beter as om iemand te laat glimlag nie.
Meagan Hillman Besprekings
Meagan glo niks is meer spesiaal as om tyd met haar twee dogtertjies en familie deur te bring nie. Sy is vriendelik, borrelend en blink uit in kliëntediens.
Melitta Smith Besprekings
Melitta is gebore en getoë in Kaapstad. Sy geniet dit om te lees, te draf en om tyd in die buitelug of saam met vriende en familie deur te bring. Sy is altyd bereid om hand by te sit.
Monica De Gouveia Besprekings
Monica is ‘n passievolle en positiewe mens wat elke dag daarna streef om haarself te verbeter. Sy is mal oor die buitelewe, maar hou ook daarvan om binne te ontspan - veral wanneer dit by inkopies kom! Sy probeer om soveel as moontlik saam met haar vriende en familie te kuier. Sy het vir 2 jaar in Londen gewoon en dit het haar laat besef dat Suid-Afrika maar altyd haar ware tuiste sal bly.
Morne Smith Besprekings
Morne is in Kaapstad gebore en getoë. Hy is 'n sport- en fiksheidsfanatikus wat graag tyd saam met sy seun en familie deurbring. Hy is lief vir die stad en al sy prag. Hy het 'n passie vir kliëntediens en is lief daarvoor om met allerhande mense te kommunikeer. Morné is baie gedrewe, passievol oor alles waarin hy belangstel en mal oor nuwe uitdagings.
Morne Adlem Besprekings
Ek kom oorspronklik van Vredenburg af. Ek is ’n baie vriendelike mens en hou baie daarvan om met mense te werk. Ek sal altyd die ekstra myl loop om mense te help. Ek is ’n groot rekenaarliefhebber en spandeer graag my vrye tyd saam met vriende.
Nerine Kruger Besprekings
Nerine het in Amanzimtoti grootgeword, maar die Kaap is nou al 10 jaar haar tuiste. Sy is 'n sprankelende mense-mens wat uit haar pad sal gaan om iemand te help of spesiaal te laat voel. Haar eenjarige seuntjie is haar hart se punt en sy het 'n groot liefde vir haar familie, vriende en troeteldiere. Nerine is op haar gelukkigste wanneer sy kwaliteit-tyd saam met haar familie spandeer. Sy is ook mal oor fotografie en luilekker dae in die son.
Nicole Conradie Besprekings
Nicole is in Kaapstad gebore. Sy het al in Moorreesburg, Johannesburg en Vredendal gebly, maar Kaapstad bly haar gunsteling. Sy is mal daaroor om met mense te werk. Verder geniet sy die strand, goeie films en musiek en natuurlik ook om tyd saam met familie en vriende deur te bring. Sy hou van uitdagings en is bietjie van ‘n perfeksionis!
Pearl Benjamin Besprekings
Pearl is gebore in Durban, maar getoë in die Kaap. Sy het drie seuns, inlsuitende d'Artagnan, haar bulterriër. Hoewel sy Somatologie studeer het, sal jy haar waarskynlik eerder onder die masjienkap van 'n motor vind as in 'n terapiekamer. Sy is 'n spoedvraat wat anime, braais, familietyd en ou boeke geniet.
Riana Loubser Besprekings
Riana kom van die pragtige binnelandse dorpie, Citrusdal af. Sy is daar gebore en het daar grootgeword, maar het later Kaap toe getrek vir haar studies. Riana is passievol oor die plaaslewe en diere en sy geniet dit vreeslik om te kamp. Naweke hou sy daarvan om te gaan perdry of kwaliteittyd saam met haar geliefdes deur te bring. Sy wil graag mense help om die perfekte akkommodasie te vind sodat hulle ook die lewe daar buite eerstehands kan ervaar en verken. Sy glo dat dit belangrik is om te reis, en om dinge self te beleef, sodat jy nie uitmis op dit wat die lewe bied nie.
Timothy Terblanche Besprekings
Timothy kom oorspronklik van Pretoria maar het groot geword hier op die Kaapse Skiereiland. Hy is mal oor die natuur en diere. Sy ideale naweek is om tent op te slaan langs die see of ’n rivier te kamp saam met sy vriende. Hy probeer ook om aktief te bly deur die branders aan te durf en rugby te speel.
Wendle Philander Besprekings
Wendle bly al sy hele Kaapstad en is absoluut mal oor die stad! Hy is ’n kranige sokkerspeler en sy familie is vir hom baie belangrik. Hy het onlangs met ’n nuwe stokperdjie begin - hy rig nou sokker af vir die kleinspan. Wendle is gaande daaroor om ander mense gelukkig te sien, is mal oor die buitelug en kuier graag oor naweke. Wanneer hy nie besig is by die werk nie, sal jy hom heel moontlik voor die braaivleisvuur of op die sokkerveld vind.
Ankia Wolf Inhoutskoordineerder
Ankia se hart en huis is nog altyd in die Kaap. Maar dit keer haar nie om daagliks te droom van 'n langpadrit deur Suid-Afrika, 'n Europese reis of 'n luilekker eilandvakansie nie. Sy's 'n dromer en avonturier met 'n reuse liefde vir reis, tale, skryf, DIY, wyn, koffie en lekke kos!
Annelene Minnie Instansie Bystandsbeampte
Annelene geniet alles wat die Kaap bied. Sy het al die pad van die Noord-Kaap af Kaapstad toe getrek om al die avonture van die Moederstad te ervaar.
Bernadette Van Schalkwyk Konsultant: Nuwe Instansies
Bernadette kom oorspronklik van die Karoo af en het 10 jaar gelede Kaap toe getrek. Sy is mal oor goeie kos, lekke musiek, lees en kyk graag films en TV-reekse saam met haar ander helfte en 5 dierekinders. Sy het ’n passie vir diere en as jy haar kans gee, koop sy ’n plaas en maak dit vol vierpotige vriende. Sy studeer tans ’n BA-graad in Linguistiek.
Bilal Mirza Ontwikkelaar: Spanleier
Bilal is van ‘n dorpie naby die Okavango Delta in Botswana afkomstig. Hy het Kaap toe gekom om ‘n ingenieur te word. Bilal geniet geskiedenis-boeke en biografieë en hy is ook baie geïnteresseerd in artikels oor die nuutste tegnologie. Hy hou van lekker kos, tegnologie en beweer dat hy Batman is!
Bradley Swail Besprekings
Bradley het ‘n sprankelende persoonlikheid en hy is mal daaroor om mense te laat glimlag. Hy is altyd stylvol uitgevat en hy is selde in ‘n slegte bui. Bradley is hardwerkend en hy is passievol oor kliëntediens.
Cea Swart Taalpraktisyn
Cea Swart het twee plekke wat sy haar tuiste noem: een in die plat, vaal landskappe van Vanderbijlpark waar sy groot geword het; die ander langs die groene gebergtes van Stellenbosch waar sy al vir 7 jaar woon. Sy droom graag oor reis, hou daarvan om koffie te drink terwyl sy haar gedagtes neerpen en geniet dit om met ‘n lekker boek te ontsnap! Haar groot liefde is egter musiek. Sy spandeer graag haar tyd met ‘n glasie rooiwyn terwyl sy plate luister, maar geniet dit net so baie om tussen die skare by ‘n musiekfees te dans!
Chanel Mulder Besprekings: Spanleier
Chanel se hart klop warm vir Kaapstad en sy hou van die see, kosmaak, braai en om tyd saam met haar familie te deur te bring. Dié sosiale vlinder geniet haar werk en is mal oor die LekkeSlaap-span. Haar droom is om eendag die wêreld vol te reis met haar man en dogtertjie, maar haar hart en siel sal altyd in die Kaap bly.
Chante van Schalkwyk Taalpraktisyn
Chanté se seevoete is in die Weskus geplant, maar sy het 'n sagte plekkie vir die stadsliggies. As jy haar nie met haar neus in 'n boek vind nie, is sy heel waarskynlik besig om 'n wyntjie saam met vriende tussen die Stellenbosch-valleie te geniet of op soek na die volgende gin-sensasie. Eendag sal sy graag haar sakke wil pak en die wêreld wil invaar.
Chantell Vaughan Assistent: Rekeninge
Chantell is passievol oor die toerismebedryf en oor haar werk. Sy geniet dit baie om te toer, nuwe plekke te verken, te lees en is mal oor kosmaak (wanneer sy tyd kry daarvoor).
Charl Potgieter Ontwikkelaar
Charl het onlangs graad gevang by Universiteit Stellenbosch en is mal oor die natuur en tegnologie. Hy hou van rekenaarspeletjies speel, oefen en om af en toe te gaan voetslaan. Hy streef daarna om pragtige, gebruikersvriendelike webblaaie en apps te maak.
Charl Pitout Besprekings
Charl kom oorspronklik van Durban af, maar woon al langer as 10 jaar in Kaapstad. Hy is 'n buitelug-persoon en hou daarvan om te gaan stap en na musiek te luister. Reis was sy beste leerskool en sy gunsteling-stad is New York. Hy glo in die uitdrukking: "Ek het besef dat as jy die lewe liefhet, sal die lewe jou weer liefhê".
Christie Marnoch Konsultant: Nuwe Instansies
Christie kom eintlik van Durban af, maar het die afgelope 9 jaar in Londen tuisgegaan. Daar het sy die geleentheid gehad om Europa te deurreis en ander dele van die wêreld te verken. Sy is mal daaroor om nuwe plekke te besoek, op die strand te ontspan, musiek te luister, te lees en enigiets kreatief aan te pak.
Danielle Terblanche Spanleier: Inhoudspan
Ek is 'n Kaapse meisie wat hou van uitspattig lag, koffie drink en mooi goed afneem. Enigiets in die natuur is vir my 'n avontuur, veral die see en berge. Ek geniet dit om nuwe plekke te verken en dit met mense te deel. Om te reis is kos vir my siel en ek sal my laaste sente daarop spandeer. Ek voel die lewe is te kort om slegte koffie en rooiwyn te drink, daarom is ek altyd opsoek na plekke waar ek goeie koffie en rooiwyn kan drink. Ek is lief vir Afrikaans en kan die dae verby lees.
Denise Neethling Bemarkingsbestuurder
Denise is passievol, spontaan en nie op haar bek geval nie. Sy sal baie maklik vir altyd van braaivleis kan leef en sing graag luidkeels in haar kar! Sy is 'n verbeeldingryke mens en is mal oor onbeplande road trips, rondrits, bergfietsry, skryf en om nuwe dinge te leer.
Emsie Wolhüter Instansiebystandsbeampte
Emsie kom van ‘n klein dorpie in die Vrystaat. Sy is mal oor die natuur, die klein dingetjies in die lewe en glo vas in die krag van ’n glimlag en harde werk. Nuwe ervarings en avonture is haar daaglikse brood en sy wil graag alles leer van ons pragtige land se mense en hul kulture. Sy het ‘n passie vir reis, gedigte, mense en kos. Sy is ‘n lighartige siel wat daarin glo om elke dag ten volle aan te pak en die beste van elke situasie te maak.
Federico Lorenzi Ontwikkelaar
Frederico is 'n regte pop-kultuur Ninja. Verder is hy mal daaroor om te reis. Hy is gaande oor musiek en sosiale media.
Gaynor Clayton Besprekings
Gaynor is gebore en getoë in Kaapstad. Sy geniet dit om tyd in die natuur deur te bring en saam met familie en vriende te kuier. Haar gunsteling-wegbreekplekke is enige plek langs die kus en die wynlande.
Gerriline Fouche Taalpraktisyn
Gerriline kom oorspronklik van Vredendal af, maar woon nou in Bloubergstrand. Sy het BA Regte aan die Universiteit Stellenbosch gestudeer, waar die Afrikaans en Nederlands Departement haar 'n passie vir die Afrikaanse taal, letterkunde en kultuur gegee het. Nadat sy 'n honneursgraad in Afrikaans en Nederlands in 2017 voltooi het, het Gerriline totsiens gesê vir haar studentelewe in die Kaapse Wynlande. Sy hou daavan om outobiografieë, romans en poësie te lees, en jy sal haar gewoonlik met 'n koppie koffie raakloop, terwyl sy kuns bewonder of 'n teaterproduksie bywoon.
Hennely Nel Taalpraktisyn
Ilana Olivier Konsultant: Nuwe Instansies
Ilana is 'n vernuwende, kreatiewe denker. Sy is lief vir alles wat kunstig is en spandeer die meeste van haar vrye-tyd skeppend, aan die reis of besig om musiek te luister. Sy streef daarna om die mense om haar se beste eienskappe te laat blom.
Jana Barnard Taalpraktisyn
Dié plattelandse nooi se denke lê diep gewortel in die sosiale wetenskappe terwyl haar hart Ooste toe staan. Sy ag dit nie die moeite werd om iets te lees waarmee sy te veel saamstem nie - Jy hou op lewe as jy ophou leer! Sy is ook vas oortuig dat die lewe te swaar is om te ernstig op te neem ...
Jean-Pierre Da Fonseca Verkoopskonsultant
JP is 'n groot voetbal-aanhanger, maar hy geniet eintlik alle sportsoorte. Hy is lief daarvoor om te reis, tyd saam met sy familie en vriende deur te bring ─ en sy gunsteling is natuurlik 'n lekker braai!
Johane Matthee Besprekings: Spanleier
Johané is baie lief vir die natuur en haar familie, daar is niks beter as om 'n naweek om die swembad te braai saam met familie en vriende nie. Sy is dol oor mense en herken mense se individuele behoeftes baie goed. Sy sal graag eendag meer van die wêreld wil sien, alhoewel haar hart altyd hier in Suid-Afrika sal bly.
Josh Buchalter Ontwikkelaar
Josh het grootgeword in die Kaap en het in 2016 sy honneurs in Rekenaarwetenskap aan UCT voltooi. Hy hou van musiekmaak en probeer in sy vrye tyd soveel as moontlik optree en opnames maak. Sy stokperdjies sluit sy klassieke rock-”cover band” en Formule 1-speletjies.
Jurgens Liebenberg Kliëntediensbestuurder
Jurgens is mal oor rekenaarspeletjies en motorfietse. Sy passie vir kliëntediens word net geëwenaar deur sy passie vir spoed – om die waarheid te sê is hy eintlik bietjie van 'n spoedvraat! Naweke verken hy bergpasse met sy ysterperd en kuier hy saam met sy vriende om die braaivleisvuur. Sy strewe na sukses noop hom om soggens baie vroeg by die werk te wees.
Karli Durr Taalpraktisyn
Karli kom uit die hartjie van die Swartland en het 'n liefde vir Afrikaans, sport en rockmusiek. Sy bring graag tyd saam met vriende en familie deur en sê nooit nee vir 'n goeie fliek nie.
Kate Gibbons Bestuurder: Instansies
Met 'n passie vir mense en liefde vir reis, het sy haar plekkie hier by TravelGround gevind. As sy nie hard aan die werk is nie, kan jy haar op 'n wandelpad in Tokai-woud vind, besig om die sweet te laat tap by CrossFit of met 'n glas wyn in die hand saam met vriende. Sy is mal oor dekor en ontwerp en hou daarvan om by te hou met al die moderne neigings.
Katie Cowan Konsultant: Nuwe Instansies
Katie geniet dit om nuwe plekke te verken en sy het al wyd en syd deur Afrika en ander dele van die wêreld getoer. In haar vrye tyd hou sy daarvan om te lees, TV te kyk of om tyd saam met haar drie honde deur te bring. Sy is ook 'n gekwalifiseerde veldgids wat graag buite in die bos baljaar.
Kristin Adams Instansiebystandsbeampte
Kirstin is baie lief vir kuns, veral fotografie. Dié kunsvorm laat haar toe om pragtige foto's te neem en uitdrukking te gee aan haar wêreldbeskouing. Sy geniet dit ook om tyd in die buitelug deur te bring en nuwe mense te ontmoet. Sy het 'n groot passie vir kos, veral braaivleis! Kirstin wil graag eendag haar sakke pak en Suid-Amerika gaan verken.
Lizl Fortuin Hoof van Rekeninge
Lizl het meer as 10 jaar se ervaring in administrasie en finansies en geniet dit baie om saam met mense te werk om maniere te vind om die lewe makliker te maak.
Llewellyn Williams Konsultant: Nuwe Instansies: Spanleier
Llewellyn is 'n wêreldburger. Kaapstad is sy tuiste en die wêreld is sy speelgrond. Hy is gaande oor lekker kos en rondreis.
Marco Cupido Besprekings
Marco het groot geword in die Paarl, ‘n pragtige vallei in die Kaapse Wynlande. Hy het al die land plat gereis en opnuut besef dat Suid-Afrika die beste landskappe het. Hy hou van lees, voetslaan, wandel op die strand en enige iets in die natuur. Hy kuier graag met sy vriende om ’n lekke vuur en hou daarvan om geselsies aan te knoop. Sy wonderlike familie is die rede vir sy standvastigheid.
Marieke Faber Besprekingsassistent
Marieke se idee van die perfekte somervakansie is by 'n huisie teen 'n berg langs die see. Sy geniet dit om tyd saam met haar familie en vriende deur te bring en saam met hulle om die braaivleisvuur te kuier. Oor naweke is dit lekker om op haar ouers se Sandveld-plaas te gaan kuier en saam met die honde in die veld te stap. Dis heerlik om 'n koppie koffie saam met vriende te gaan drink en om 'n boek te lees wanneer sy die tyd het. Marieke is vriendelik en spontaan en geniet dit om nuwe mense te ontmoet. Sy het 'n passie vir reis en is mal daaroor om nuwe lande te ontdek en die kultuur eerstehands te ervaar.
Marosane Hutchinson Menslikehulpbron en Algemene Bestuurder
Marosane is passievol oor reis en toerisme. Sy is 'n ma van 'n baie besige 1 jaar oue seuntjie en wanneer sy wel tyd "af' het, geniet sy sport, lekker kos en 'n goeie bottel wyn.
Marshant Hoogbaard Besprekings
Marshant kom van Heidelberg af, 'n klein dorpie op die Tuinroete. Hy is lief vir motorsport, veral versnelwedrenne, hy behoort aan 'n gospel-sanggroep, en hou daarvan om mense te help.
Martin Smit Ontwikkelaar
Martin is in Centurion gebore, maar het die meeste van sy skooldae in Durbanville deurgebring. Nadat hy Sosio-Informatika aan die Universiteit van Stellenbosch studeer het, het hy by van die grootste aanlyn-ondernemings in Johannesburg gaan werk. Dis waar hy ontdek het hoe opwindend dit is om aspirant kliënte te kry om “add to cart” te kliek deur die gebruikerservaring van ‘n webtuiste te verbeter. Na 3 jaar in die bedrywige Goudstad is hy bly om terug te wees in die mooie Moederstad, waar “môre” nog as “nog ‘n dag” gedefinieer word. Hy en sy meisie is die trotste eienaars van Phantom (‘n swart kat) en Lilly (‘n Yorkie). Martin hou van rekenaarspeletjies, wynproe, en lekker kuiers om die braaivleisvuur saam met sy vriende.
Meghann Currie Besprekingsassistent
Meghann was nog altyd 'n presteerder, hetsy dit akademie, haar professionele lewe of enige iets anders in haar lewe is. Sy glo in sukses deur middel van harde werk en toewyding. Haar lewensleuse is: "as jy iets wil hê moet jy hard werk om dit te bereik, daar is geen kortpaaie nie". Sy geniet die lewe voluit en is mal oor humor. Sy is 'n progressiewe denker en respekteer elkeen se ruimte en waardes.
Merissa Van Der Bank Instansiebystandsbeampte: Spanleier
Merissa het 9 jaar gelede Kaap toe getrek en het verlief geraak op alles wat die lewe hiér bied. Sy is 'n stil mens wat altyd bereid is om te luister en sy droom daarvan om die wêreld vol te reis. Sy kan nie sonder musiek lewe nie en sy bring die meeste van haar tyd by musiekfeeste of saam met vriende en familie deur. Sy is mal oor haar kat, Pablo, en sy is 'n natuur- en diereliefhebber.
Michael Seymour Ontwikkelaar
Mike kom van KwaZulu-Natal se Suidkus af en hy woeker al sedert sy hoërskooljare met webtuistes. Wanneer hy nie agter sy rekenaar sit nie, geniet hy dit ook om branderplank te ry.
Morné Van Heerden Besprekings: Spanleier
Wie is ek? Wel, niemand weet regtig wie hulle is nie. Ek is gebore en getoë in Fochville en ek verkies om in die oomblik te leef ─ dit is wat belangrik is want vandag is al wat tel. My familie en my troeteldiere is my eerste prioriteit en ek help graag uit by South African Boston Terrier Rescue. Kallistenie is my groot passie en ek kan nie 'n dag daarsonder nie.
Nanje Lourens Taalpraktisyn & Blogger
Ek kom van Somerset-Wes af en het pas my Nagraadse Diploma in Vertaling aan die Universiteit van Stellenbosch voltooi. Ek is mal oor reis, kamp, lees, die Afrikaanse taal en om hard in my kar te sing wanneer niemand my kan hoor nie. My grootste droom is om die Engelse platteland te gaan verken en 'n kasteel in Skotland te besoek.Verder het ek baie tyd vir my familie, my vriende en my kat.
Nicolette Siebritz Verkoopskonsultant
Nicolette is baie lief daarvoor om te lees en sy sal ure in 'n boekwinkel kan deurbring. Sy geniet dit ook om oosterse disse voor te berei. Sy het 'n wonderlike man, 4 kinders en troeteldiere. Nicolette is mal daaroor om tyd saam met haar familie deur te bring ─ hulle gaan kamp gereeld of speel net lekker bordspeletjies.
Nusrat Parker Konsultant: Nuwe Instansies
Nusrat kom oorspronklik van die Paarl af en is mal oor lees, skryf, musiek, kuns en die buitelewe. Sy hou van lekke lag, goeie kos en hou self daarvan om agter die kospotte te boer. Sy bestee graag tyd saam met haar naastes, geniet ’n goeie film en is mal oor diere.
Pieter Wolhüter Konsultant: Nuwe Instansies
Pieter kom van die beeldskoon Vrystaatse platteland en het dit verruil vir die asemrowende landskappe van die Kaap. Hy is 'n gekwalifiseerde fotograaf, met 'n passie vir karakters en kreature. Dit is sy droom om eendag die wêreld in te vaar en om eindelose avonture te beleef.
Princess Balasana Kantoor Opsigter
Princess is 'n integrale deel van die TravelGround- en LekkeSlaap-span. Sy maak seker dat die kantoor ten alle tye skoon en netjies is. Sy stel uiters belang in elke personeellid en is dikwels deel van die geselsies tydens middagete. Jy sal haar altyd sien glimlag en vir haar is niks is ooit te veel gevra nie.
Ronelle Blows Besprekings
Ronelle is 'n Kapenaar gebore en getoë. Sy is passievol oor mense en kan as 'n "sosiale vlinder" beskou word. Sy het baie kliëntedienservaring en sy hou daarvan om die beste moontlike diens te lewer. In haar vrye tyd doen sy baie gemeenskapswerk en hou sy ook daarvan om aktief te bly deur gimnasium toe te gaan en doendinge in die buitelug aan te pak.
Roxanne Wareley Konsultant: Nuwe Instansies
Roxanne hou van lees, om nuwe mense te ontmoet, en is 'n goeie luisteraar. Sy hou daarvan om mense te help en wil graag nog die wêreld sien.
Shawn Saunders Besprekings
Shawn is ‘n lekke, plat-op-die-aarde ou wat daarvan hou om nuwe mense te ontmoet en hulle te laat glimlag. Shawn is in Kensington gebore en het Mitchell’s Plain toe getrek in sy sesde lewensjaar. As hy nie by LekkeSlaap bedrywig is nie is hy ‘n dans-choreograaf (hip-hop en freestyle) en is betrokke by gemeenskapsport, sokker en die netbalklub
Shelley Swart Instansiebystandsbeampte
Shelley het 'n wonderlike man en die kosbaarste seun, Connor Jo! Sy is versot op bak, om dinge te maak en hetsy by die werk of by die huis, voel sy altyd soos die Moeder-hennetjie.
Spencer Tobi Sagteware-aantekenaar en -keurder
Spencer kom oorspronklik van Tampa, Florida af waar hy sy kinderdae deurgebring het met 'n visstok in die hand. Tans bly hy in Suid-Afrika en hy geniet dit om al die land se natuurlike en kulturele skatte te verken. Of hy nou die naweek in die stad is, of nog 'n avontuur in die platteland aanpak, elke dag is vir hom 'n geleentheid om iets nuuts te leer, te ervaar en te deel.
Stephan Erasmus Besprekings
Stephan het grootgeword op 'n plaas in Molteno, 'n klein dorpie in die Oos-kaap. Toe hy 12 jaar oud was het hulle verhuis na Stellenbosch, en op 14 is hy Hoërskool toe in Bloemfontein waar hy LLB studeer het by die Universiteit van die Vrystaat. Hy het later weer besluit om terug te keer na die Kaap. Stephan hou baie van die buitelewe en van boek lees.
Sunelle Olivier Instansiebystantsbeampte
Sunelle kom oorspronklik van Velddrif af en het al vantevore in die gasvryheidsbedryf gewerk, onder andere by BON Hotels en Village n Life Trading by die Farmhouse Hotel. Sy is mal daaroor om met mense te werk en geniet dit vreeslik om tyd saam met haar familie en vriende deur te bring. Somersdae op die strand is van haar gunstelinge en haar positiewe houding is aansteeklik.
Tanya Harris Besprekings: Spanleier
Tanya het al redelik baie getoer, maar haar hart het net een tuiste, en dis net hier in Suid-Afrika – verkieslik op die strand saam met haar man en haar kind terwyl hulle die warm sonstrale geniet.
Thandeka Qangule Besprekings: Spanleier
Thandeka is ‘n ywerige leser en vooruitstrewende blog-skrywer. Sy is baie passievol oor mense en sy lag baie graag.
Tina Nel Rekeninge
Tina is deel van die rekeningdepartement en is versot op enigiets wat wiskunde en nommers betref. Enige vrye-tyd spandeer sy saam met vriende en familie en is mal oor die buitelewe.
Vinita Oosthuizen Instansiebystantsbeampte
Vinita is in Johannesburg gebore, maar sy is 'n Kommetjie-meisie in haar hart. Hierdie adrenalienvraat is altyd gereed vir 'n nuwe avontuur en sy is lief vir die see. Om 'n ma te wees was tot dusver haar grootste avontuur en sy is baie lief vir haar kinders.
Vivian Wessel Kantoor Opsigter
Vivian kom oorspronklik van Alice in die Oos-Kaap, maar woon al die afgelope 8 jaar in Kaapstad. Sy het in Junie by LekkeSlaap aangesluit en is in Augustus voltyds aangestel. Vivian het 2 pragtige kinders, ‘n 8- en 22-jarige. Sy is mal oor ‘n lekke Suid-Afrikaanse braai, sing en bring graag tyd by die kerk deur.
Willemien Engelbrecht Nuusbrief Redakteur & Skrywer
Willemien is 'n Kaapse nooi met Weskus-wortels. Sy maak graag kos, geniet 'n glas rooiwyn en is gek oor woorde en alles wat mooi is. Sy klim gereeld in haar kar en kyk waar sy uitkom – gewoonlik 'n pragtige plekkie om die sonsondergang te kyk. Sy is lief vir die lewe en waantoe sy op pad is (waar ook al dit mag wees).
Yoliswa Takatshanana Kantoor Opsigter
Yoliswa is 'n waardevolle lid van die TravelGround- en LekkeSlaap-span. As 'n ma is dit vir haar baie maklik om te sorg vir die personeel van meer as 50; sy deel graag 'n grappie en is altyd reg om te hoor wat die personeel die naweek aangevang het, maar sy is ook gou om jou op jou plek te sit as jy met haar werk probeer inmeng.
Zenobia Henderson Besprekingsassistent
Zenobia het 9 jaar se ervaring in kliëntediens. Sy het 'n baie goeie humorsin, hou van braai en kwaliteit tyd saam met haar familie. Sy is versot op goeie flieks.
Jonathan Womersley Direkteur
Jonathan is 'n ywerige entrepreneur met 'n agtergrond in die kommersiële en ingenieursbedryf. Hy is mal daaroor om vir hierdie ongelooflike lekke besigheid te werk!
Marcel Van De Ghinste Direkteur
Marcel is mal oor internet-bemarking, UI en omsetting. Hy hou baie daarvan om by so hoogs-groeiende besigheid te werk. Hy is lief vir vakansies en bowenal is hy lief vir sy gesin.